Mario Balotelli
Balotelli alicheza mechi yake ya kwanza ya timu kuu mnamo Desemba 2007, kwa kuingia kama mbadala wa David Suazo katika ushindi wa 2-0 dhidi ya Cagliari.  Siku tatu baadaye, alianzishwa katika mechi ya Coppa Italia dhidi ya Reggina na alifunga mabao mawili katika ushindi wa 4-1.  Balotelli alipata usikivu wa kitaifa baada ya kufunga mabao mawili dhidi ya Juventus katika mechi ya marudiano ya robo-fainali ya Coppa Italia , kwa kusisimua katika ushindi wa Nerazzurri  wa 3-2 ugenini.  Bao lakek la kwanza la Serie A lilikuja mwezi Aprili mwaka wa 2008 katika ushindi wa 2-0 dhidi ya Atalanta ugenini.  Inter iliendelea na matokeo bora na hatimaye kushinda scudetto-ligi ya Kiitaliano- msimu wa 2007-08.  Balotelli alikuwa mbadala katika fainali ya Supercoppa Italiana mwaka wa 2008 dhidi ya AS Roma.  Aliingia kama mbadala wa Luis Figo, na kufunga bao katika dakika ya 83. Inter iliishinda fainali hiyo kupitia mikwaju ya penalti kwa mabao 6 kwa 5 baada ya mechi kumkamilika kwa sare ya 2-2.